**REALIZACIJA PLANA POSLOVANJA I FINANCIJSKOG PLANA**

 **STUDENTSKOG CENTRA U ZAGREBU ZA 2018. GODINU**

U 2018. godini nastavljena je sanacija Studentskog centra u Zagrebu koja je započela temeljem Odluke Vlade Republike Hrvatske od 24. siječnja 2013. godine.

Tijekom 2018. godine potpisana su dva Aneksa Kolektivnog ugovora za Studentski centar u Zagrebu. Aneks I definira pravo na pomoć obitelji umrlog radnika. Aneks II definira odredbe o zapošljavanju pripravnika.

Temeljem potpisanog kolektivnog Ugovora u tijeku su pregovori sa sindikatima o Pravilniku o sistematizaciji radnih mjesta SC-a Zagreb.

Novi ustroj SC-a Zagreb dio je sanacijskog procesa koji podrazumijeva promjenu zastarjelog modela ustroja, (odnosno promjenu gotovo kompletne unutarnje zastarjele organizacije koja je na snazi nekoliko desetljeća) ustanove u sanaciji.

Budući donošenje Ustroja SC-a Zagreb nije predmetom kolektivnog pregovaranja, Sanacijsko vijeće SC-a Zagreb, temeljem Zakona o radu donijelo je novi Ustroj, kao temeljni dokument koji  je polazište za Novi Pravilnik o sistematizaciji radnih mjesta koji obuhvaća:

- uvođenje novih radnih mjesta,

- promjenu dosadašnjih naziva radnih mjesta,

- promjenu opisa radnih zadataka,

- standardizaciju broja izvršitelja po radnim mjestima,

- promjenu uvjeta za zapošljavanja na neka radna mjesta,

 - promjenu broja izvršitelja po radnim mjestima,

- promjene broja bodova - materijalna prava.

Od zakona koji izravno utječu na poslovanje Studentskog centra u Zagrebu, 8. studenog 2018. stupio je na snagu Zakon o obavljanju studentskih poslova (Narodne novine broj 96/2018.).

U rujnu 2018. godine otvoren je Restoran studentske prehrane u Nacionalnoj i sveučilišnoj knjižnici.

Na temelju Odluke od 20.6.2018., Ministarstva znanosti i obrazovanja o korištenju planiranih financijskih sredstava, Studentski centar u Zagrebu je 18.10.2018. dobio 2.000.000 kuna za sufinanciranje troškova otvaranja restorana subvencionirane studentske prehrane na Filozofskom fakultetu Sveučilišta u Zagrebu.

Od veljače 2018. godine uveden je novi program za praćenje poslovanja Student servisa koji nakon određenih izmjena i poboljšanja postupno dobiva zadovoljavajuću funkcionalnost u dijelu praćenja ugovora, računa i isplata studentima.

Krajem prosinca 2018. godine uveden je program za djelokrug poslova Pisarnice. Planirani program za cjelovito praćenje poslovanja (ERP) nije uveden u 2018. godini.

Financijski plan i realizacija plana za 2018. godinu - **SMJEŠTAJ**

|  |  |  |  |  |
| --- | --- | --- | --- | --- |
| Konto | Opis pozicije | Plan 2018. | Realizacija 2018. | % |
| R/P |
| 31 | Prihodi od prodaje roba i usluga | 31.500.000 | 32.225.806 | 102 |
| 32 | Prihodi od članarina | 0 | 0 | 0 |
| 33 | Prihodi po posebnim propisima | 14.000.000 | 14.417.700 | 103 |
| 34 | Prihodi od imovine | 350.000 | 313.071 | 89 |
| 35 | Prihodi od donacija | 8.729.000 | 9.855.744 | 113 |
| 36 | Ostali prihodi | 80.000 | 103.415 | 129 |
| 3 | Ukupno Prihodi | 54.659.000 | 56.915.736 | 104 |
|   |  |  |   |   |
| 41 | Rashodi za zaposlene | 12.775.000 | 12.635.809 | 99 |
| 42 | Materijalni rashodi | 28.768.000 | 27.541.291 | 96 |
| 43 | Amortizacija | 10.189.816 | 10.416.688 | 102 |
| 44 | Financijski rashodi | 1.000.000 | 204.457 | 20 |
| 45 | Donacije | 0 | 0 | 0 |
| 46 | Ostali rashodi | 50.000 | 168.272 | 337 |
| 4 | Ukupno Rashodi | 52.782.816 | 50.966.517 | 97 |
|  | Višak prihoda | 1.876.184 | 5.949.219 | 317 |

Ostvareno tijekom ljetnog turizma u 2018. godini:

Tijekom mjeseca srpnja i kolovoza ljetni turizam odvijao se u Studentskom domu Stjepan Radić s ostvarenim prometom kako slijedi:
- 680 sudionika Međunarodne Smotre folklora ostvarilo je 1957 punih pansiona  što sa dodatnim obrocima iznosi  ukupno 347.899,16 kuna
- 56 sudionika Europskog simpozija studenata biologije ostvarilo je 506 noćenja što iznosi  44.890,00 kuna
- 8 članova plivačkog kluba „Arena“ ostvarilo je 8 noćenja  što iznosi 2.239,00 kuna
- 275 sudionika projekta bunjevačkih Hrvata „Dužijanca u Zagrebu“ ostvarilo je 307 punih pansiona što iznosi 39.275,00 kuna
- 1175 sudionika regionalnog kongresa Jehovinih svjedoka ostvarilo je 3359 noćenja sa doručkom što iznosi 431.963,00 kuna

Prema gore navedenim podacima 2194 gosta ostvarila su 6137 noćenja sa realiziranim obrocima, tako da ukupni promet od ljetnog turizma za 2018. godinu iznosi 866.266,16 kn.

Novost je mogućnost korištenja obnovljenih kapaciteta studentskih naselja tijekom ljetnog smještaja što će značiti veći broj mjesta koja ćemo ponuditi u vremenu od 15. srpnja do 31. kolovoza.

U potpunosti je proveden Plan Sport i rekreacija studenata u 2018. godini

Od planiranoga za 2018.godinu u dijelu tehničkog održavanja realizirano je sljedeće:

- U SN Lašćina radilo se održavanje postojećeg održivog stanja
- izrada nadstrešnice za bicikle je planirana u svim studentskim naseljima ali nije potpuno provedena, radovi su završeni u Stjepan Radić i Cvjetno naselje.
- okrečena su 2 paviljona u SN Dr. Ante Starčević i 12. paviljon u SN Stjepan Radić
- u svim studentskim naseljima postavljeni su kontejneri za odvojeno prikupljanje otpada.

U Plan za 2019. godinu u dijelu tehničkog održavanja prenesene su stavke:

- obnova SN Lašćina
- uređenje poslovnih prostora u 11. paviljonu u Stjepan Radić
- uređenje fitnes dvorane u SN Dr. Ante Starčević
- izrada nadstrešnice za bicikle u SN Dr. Ante Starčević

U 2018. godini nije zadužena nova HTZ oprema za djelatnike u smještaju.

Unaprjeđenje i implementiranje novih usluga u 2018. godini:

Uvedene su izmjene na web stranici Studentskog centra vezane za lokacije doma (google maps), objavljeni su telefonski brojevi glavne porte, uvedena je domska e-mail adresa (svaka lokacija svoju adresu) za lakšu komunikaciju između studenata i Uprave doma za pitanja vezana uz smještaj.

Sustav u Poslovnici za smještaj je moderniziran i omogućava pristup podacima iz porezne uprave (putem sustava EDIP) te su dostupni podaci o osnovnoškolskom i srednjoškolskom obrazovanju za braću i sestre studenata koji se prijavljuju na natječaj (putem sustava e-matica).

Uveden je i koristi se novi program Long Island koji se usavršava prema potrebama poslovanja.
Uvedeno je plaćanje depozita dolaznim Erasmus studentima, stranim državljanima, koje se pokazalo opravdanim jednako kao i bezgotovinsko plaćanje.

Financijski plan i realizacija plana za 2018. godinu – **PREHRANA**

|  |  |  |  |  |
| --- | --- | --- | --- | --- |
| Konto | Opis Pozicije | Plan 2018. | Realizacija 2018. | %  |
| R/P |
| 31 | Prihodi od prodaje roba i usluga | 42.005.000 | 38.120.161 | 91 |
| 32 | Prihodi od članarina | 0 | 0 | 0 |
| 33 | Prihodi po posebnim propisima | 64.000.000 | 61.615.294 | 96 |
| 34 | Prihodi od imovine | 300.000 | 199.974 | 67 |
| 35 | Prihodi od donacija | 0 | 0 | 0 |
| 36 | Ostali prihodi | 50.000 | 532.362 | 1065 |
| 3 | Ukupno Prihodi | 106.355.000 | 100.467.791 | 94 |
|   |  |  |   |   |
| 41 | Rashodi za zaposlene | 54.250.000 | 54.654.302 | 101 |
| 42 | Materijalni rashodi | 66.650.000 | 63.306.504 | 95 |
| 43 | Amortizacija | 900.000 | 1.222.608 | 136 |
| 44 | Financijski rashodi | 590.000 | 99.072 | 17 |
| 45 | Donacije | 0 | 0 | 0 |
| 46 | Ostali rashodi | 550.000 | 544.797 | 99 |
| 4 | Ukupno Rashodi | 122.940.000 | 119.827.283 | 97 |
|  | Manjak prihoda  | -16.585.000 | -19.359.492 | 117 |

U 2018. godini otvoren je novi restoran subvencionirane prehrane u Nacionalnoj i sveučilišnoj knjižnici i izvršena je nabava kuhinjske opreme za Restoran na Filozofskom fakultetu.

Ured za kontrolu utroška namirnica u Studentskom centru u Zagrebu formiran je u ožujku 2018. godine.

Zbog kompleksnosti, složenosti i velike količine podataka, bila je potrebna edukacija osoblja koja je trajala do 15. 07. 2018. U tom periodu kontrola se radila djelomično i to za pojedinačne restorane i pojedinačne namirnice.

Od 01.09.2018. godine za sve restorane Studentskog centra u Zagrebu uvedena je cjelokupna i kompletna kontrola utroška namirnica, te su od tog datuma i svi dokumenti potrebni za kontrolu arhivirani u Uredu za kontrolno praćenje utroška namirnica.

Kontrola utroška namirnica donijela je značajne uštede na stavci troška sirovina i materijala )živežnih namirnica).

Izvršenje plana za 2018.:

PJ Stjepan Radić:

* Izvršeni su soboslikarski ličilački radovi
* Izrađena su i montirana dvostruka aluminijska vrata na glavnom ulazu prema liniji 1
* Stolarski radovi – obnova namještaja u Upravi restorana radi boljeg i funkcionalnijeg iskorištenja prostora
* Izvršeno je redovno održavanje opreme

PJ Savska:

* Rekonstrukcija termičkog bloka i modernizacija opreme je započela u 2018. i u tijeku je
* Uređena je garderoba i WC na Express restoranu
* Izvršeno je redovno održavanje opreme

PJ Cvjetno naselje:

* Izvršeni su soboslikarski ličilački radovi
* Građevinski radovi – WC na ulazu u konzumni dio restorana
* Izvršeno je redovno održavanje opreme

PJ Kampus Borongaj:

* Kuhinja Restoran koristi se za pripremu obroka za manje restorane
* Izvršeno je redovno održavanje opreme i objekta

Restoran Medicina:

* izvršeni su soboslikarski ličilački radovi
* Izvršeno je redovno održavanje opreme i objekta

Restoran ALU:

* Izvršeno je redovno održavanje opreme i objekta

Restoran Tekstilni:

* Restoran je zatvoren 21.12.2018. zbog neriješenog vlasništva zgrade u kojoj se nalazi restoran

Restoran Baltazar je zatvoren 28.9.2018.

Financijski plan i realizacija plana za 2018. godinu – **KULTURA**

|  |  |  |  |  |
| --- | --- | --- | --- | --- |
| Konto | Opis Pozicije | Plan 2018. | Realizacija 2018. | % |
| R/P |
| 31 | Prihodi od prodaje roba i usluga | 1.441.000 | 566.191 | 39 |
| 32 | Prihodi od članarina | 0 | 0 | 0 |
| 33 | Prihodi po posebnim propisima | 1.839.075 | 1.480.913 | 81 |
| 34 | Prihodi od imovine | 300.000 | 172.544 | 58 |
| 35 | Prihodi od donacija | 300.820 | 41.370 | 14 |
| 36 | Ostali prihodi | 50.000 | 45.415 | 91 |
| 3 | Ukupno Prihodi | 3.930.895 | 2.306.433 | 59 |
|   |  |  |   |   |
| 41 | Rashodi za zaposlene | 5.000.000 | 4.899.641 | 98 |
| 42 | Materijalni rashodi | 4.910.000 | 4.006.124 | 82 |
| 43 | Amortizacija | 125.000 | 162.565 | 130 |
| 44 | Financijski rashodi | 40.000 | 40.695 | 102 |
| 45 | Donacije | 0 | 0 | 0 |
| 46 | Ostali rashodi | 20.000 | 55.819 | 279 |
| 4 | Ukupno Rashodi | 10.095.000 | 9.164.844 | 91 |
|  | Manjak prihoda | -6.164.105 | -6.858.411 | 111 |

Od planiranog programa za 2018.g. nisu realizirani programi:

Muzička videoteka (glazbena djelatnost) i Studentski sastanci (inovativne kulturne prakse) jer nisu osigurana sredstva izvora izvan Studentskog centra za njihovu realizaciju, pa se od tih programa odustalo.

Program Teatra &td nije realiziran u punom planiranom obujmu. Planirano je šest premijera:

B. Baletić: ''Boksač'',

M. Kurspahić: ''Fruy & Revolution Revival Tour'' (radni naslov: ''Please, kill me'')

E. Liverić: ''Sam sebi supruga''

O. Frljić: ''Sve sretne obitelji''

D. Bartol/T.Vrvilo: ''Vrhu mene, vrhu moje''

L. A. Fleger: Zašto šutiš?

Od planiranih 6 premijera, 3 nisu realizirane i to: B. Baletić: ''Boksač'' i E. Liverić: ''Sam sebi supruga'' (redatelji nisu mogli naći slobodne termine za realizaciju predstave), te predstava O. Frljića: ''Sve sretne obitelji'' (zbog bolesti redatelja).

Od planiranih izložbi u Galeriji SC realizirane su sve osim Izložbe fotografija ''Seoski fudbal'' Ivane Šmit koja je otkazana na zahtjev autorice.

Sav ostali planirani program za 2018. godinu je realiziran.

Financijski plan i realizacija plana za 2018. godinu – **FINANCIJSKI POSLOVI**

|  |  |  |  |  |
| --- | --- | --- | --- | --- |
| Konto | Opis Pozicije | Plan 2018. | Realizacija 2018. | %  |
| R/P |
| 31 | Prihodi od prodaje roba i usluga | 0 | 0 | 0 |
| 32 | Prihodi od članarina | 55.807.840 | 61.020.942 | 109 |
| 33 | Prihodi po posebnim propisima | 0 | 0 | 0 |
| 34 | Prihodi od imovine | 50.000 | 102.151 | 204 |
| 35 | Prihodi od donacija | 0 | 0 | 0 |
| 36 | Ostali prihodi | 80.000 | 229.979 | 287 |
| 3 | Ukupno Prihodi | 55.937.840 | 61.353.072 | 110 |
|   |  |  |   |   |
| 41 | Rashodi za zaposlene | 4.400.000 | 4.044.563 | 92 |
| 42 | Materijalni rashodi | 1.650.000 | 1.975.810 | 120 |
| 43 | Amortizacija | 40.000 | 38.570 | 96 |
| 44 | Financijski rashodi | 50.000 | 41.033 | 82 |
| 45 | Donacije | 0 | 0 | 0 |
| 46 | Ostali rashodi | 150.000 | 256.176 | 171 |
| 4 | Ukupno Rashodi | 6.290.000 | 6.356.152 | 101 |
|  | Višak prihoda | 49.647.840 | 54.996.920 | 111 |

Zakon o obavljanju studentskih poslova (Narodne novine broj 96/2018. od 30.10.2018.) stupio je na snagu 8.11.2018. Zakon je donio značajne novosti u uređenje studentskog rada preko posrednika (Student servisa pri Studentskim centrima):

* Definira se minimalna satnica i uvećanje za rad noću, nedjeljom i blagdanom
* Izvanredni studenti dobivaju pravo na rad preko studentskih ugovora
* Uvodi se obveza plaćanja putnih troškova i toplog obroka
* Propisuje bolje uvjete za rad studenata
* Povećava se postotak provizije student servisima sa 12 % na 12,5 % da bi se dodatnih 0,5 % vratilo studentskim organizacijama i njihovim projektima itd.

U 2018. godini je planiran prihod od naknade (provizije) od 12 % u iznosu od 55.807.840 kn, a ostvareno je 60.823.032 kn. Ostvarena naknada od 0,5 % je 197.911 kuna.

Na temelju novoga Zakona o obavljanju studentskih poslova, kao što je planirano, izrađeni su novi Opći uvjeti poslovanja s novim jediničnim cijenama sata rada.

Od 5. veljače 2018. godine implementiran je novi program za praćenje poslovanja Student servisa koji nakon određenih izmjena i poboljšanja dobiva zadovoljavajuću funkcionalnost u dijelu praćenja ugovora, računa i isplata studentima.

Još uvijek je problem što program nema zadovoljavajuću funkcionalnost koja bi jamčila dostavu nedvosmislenih podataka i izvještaja u računovodstvo SC-a.

Planirana implementacija cjelovitog sustava za praćenje poslovanja Studentskog centra u Zagrebu nije se dogodila u 2018. godini.

Financijski plan i realizacija plana za 2018. godinu – **ZAJEDNIČKI POSLOVI**

|  |  |  |  |  |
| --- | --- | --- | --- | --- |
| Konto | Opis Pozicije | Plan 2018. | Realizacija 2018. | % |
| R/P |
| 31 | Prihodi od prodaje roba i usluga | 7.700.000 | 7.476.810 | 97 |
| 32 | Prihodi od članarina | 0 | 0 | 0 |
| 33 | Prihodi po posebnim propisima | 0 | 0 | 0 |
| 34 | Prihodi od imovine | 750.000 | 330.791 | 44 |
| 35 | Prihodi od donacija | 0 | 0 | 0 |
| 36 | Ostali prihodi | 50.000 | 178.509 | 357 |
| 3 | Ukupno Prihodi | 8.500.000 | 7.986.110 | 94 |
|   |  |  |   |   |
| 41 | Rashodi za zaposlene | 13.000.000 | 12.639.313 | 97 |
| 42 | Materijalni rashodi | 8.400.000 | 8.640.142 | 103 |
| 43 | Amortizacija | 250.000 | 328.216 | 131 |
| 44 | Financijski rashodi | 200.000 | 79.758 | 40 |
| 45 | Donacije | 0 | 0 | 0 |
| 46 | Ostali rashodi | 250.000 | 290.847 | 116 |
| 4 | Ukupno Rashodi | 22.100.000 | 21.978.276 | 99 |
|  | Manjak prihoda | -13.600.000 | -13.992.166 | 103 |

U Zajedničkim poslovima na dan 30.11.2018. bilo je zaposleno ukupno 126 radnika, 118 na neodređeno i 8 na određeno vrijeme.

Na isti dan 2017.godine je bio zaposlen ukupno 131 radnik, 129 na neodređeno i 2 radnika na određeno vrijeme.

Tijekom 2018. godine četvoro zaposlenika Zajedničkih poslova je otišlo u mirovinu, dvoje je dalo otkaz, a jedan je preminuo.

U okviru Zajedničkih poslova djeluje i Gospodarska služba Studentskog centra koja je u 2018. godini počela sa radom, ali će svoje potpuno formiranje završiti nakon što u potpunosti zaživi novi ustroj

SC-a.

U 2018. godini nije ostvareno planirano povećanje prihoda od imovine s naslova najma za aparate za kavu i slastice zbog činjenice da je poništen natječaj.

Planirano smanjenje prihoda u djelu maloprodaje je ostvareno zbog dva razloga. Prvi je zatvaranje kioska na ZUK Borongaja, a drugi zbog rada kioska Stjepan Radić samo u jednoj smjeni kroz veljaču i ožujak 2018.

Planirano povećanje ukupnih prihoda nije ostvareno i zbog činjenice da se knjižari SC-a smanjio poslovni prostor i asortiman proizvoda.

|  |  |  |
| --- | --- | --- |
|  | Plan 2018. | Ostvareno 2018. |
|  Starosna mirovina | 1 | 1 |
|  Starosna mirovina - žene - prijelazne odredbe | 4 | 0 |
|  Starosna mirovina - dugogodišnji osiguranik | 8 | 3 |
|  Invalidska mirovina (rješenje HZMO-a) | 0 | 0 |
|  Uvjet za mirovinu (smanjena radna sposobnost) | 0 | 0 |
| Ukupno: | 13 | 4 |

Ukupno planirano smanjenje rashoda s osnova odlaska u mirovinu u Zajedničkim poslovima iznosilo je 300.000 kn.

Planiranim mjerama štednje nije ostvareno planirano smanjivanje materijalnih rashoda.

Planirano povećanje Obveza po Kolektivnom ugovoru nije opteretilo Zajedničke poslove u iznosu 300.000,00 kuna zbog toga što se materijalna prava iz Kolektivnog ugovora još ne primjenjuju u potpunosti.

Služba informatike:

Planirano uvođenje novog aplikativnog rješenja ostvareno je za Pisarnicu i Student servis. Nije ostvareno uvođenje ERP sustava i kontrola radnog vremena.

Tehnička služba:

Planirani rashodi koji se odnose uglavnom na redovno održavanje su realizirani.

Tehnička Služba - Odjel transporta:

Nije provedena planirana nabava vozila u iznosu od 800.000,00 za transportnu službu, pa se prenosi u 2019. godinu.

**Financijski plan i realizacija plana za 2018. godinu – UKUPNO STUDENTSKI CENTAR U ZAGREBU**

|  |  |  |  |  |  |
| --- | --- | --- | --- | --- | --- |
|  |  |  | PLAN 2018.  | REALIZACIJA 2018 |  % R/P |
| **3** |  | **PRIHODI TEKUĆE GODINE** | **228.647.820** | **229.257.527** | **100** |
| **31** |  | **Prihodi od prodaje roba i usluga** | **77.958.640** | **78.389.269** | **100** |
|   | 311 | Prihodi od prodaje roba i usluga | 77.958.640 | 78.389.269 | 100 |
| **32** |  | **Prihodi od članarina** | **59.899.300** | **61.020.942** | **102** |
|   | 321 | Prihodi od članarina | 59.899.300 | 61.020.942 | 102 |
| **33** |  | **Prihodi po posebnim propisima** | **79.149.515** | **77.513.907** | **98** |
|   | 331 | Prihodi po posebnim propisima | 79.149.515 | 77.513.907 | 98 |
| **34** |  | **Prihodi od imovine** | **1.161.000** | **1.206.090** | **104** |
|   | 341 | Prihodi od financijske imovine | 363.590 | 377.523 | 104 |
|   | 342 | Prihodi od nefinancijske imovine | 797.410 | 828.567 | 104 |
| **35** |  | **Prihodi od donacija** | **10.019.140** | **10.029.595** | **100** |
|   | 351 | Prihodi od donacija iz proračuna | 0 | 0 |   0 |
|   | 352 | Prihodi od inozemnih vlada i međun.org. | 7.450 | 7.450 |   100 |
|   | 353 | Prihodi od trgovačkih društava | 108.310 | 33.920 | 31 |
|   | 355 | Ostali prihodi od donacija | 9.903.380 | 9.988.225 | 101 |
| **36** |  | **Ostali prihodi** | **460.225** | **1.097.724** | **238** |
|   | 361 | Prihodi od naknada štete i refundacija | 77.970 | 74.192 | 95 |
|   | 362 | Prihodi od prodaje dugotrajne imovine | 24.635 | 14.634 |   59 |
|   | 363 | Ostali nespomenuti prihodi | 357.620 | 1.008.898 | 282 |
| **4** |  | **RASHODI TEKUĆE GODINE** | **216.673.810** | **213.627.539** | **99** |
| **41** |  | **Rashodi za zaposlene** | **92.762.860** | **91.394.098** | **99** |
|   | 411 | Plaće | 76.423.650 | 75.693.210 |  99 |
|   | 412 | Ostali rashodi za zaposlene | 3.407.210 | 2.912.115 | 85 |
|   | 413 | Doprinosi na plaće | 12.932.000 | 12.788.773 | 99 |
| **42** |  | **Materijalni rashodi** | **108.166.600** | **107.422.905** | **99** |
|   | 421 | Naknade troškova zaposlenima | 5.994.000 | 5.895.125 | 98 |
|   | 423 | Naknade volonterima | 19.000 | 16.190 |   85 |
|   | 425 | Rashodi za usluge | 31.730.000 | 31.901.746 | 99 |
|   | 426 | Rashodi za materijal i energiju | 70.290.000 | 69.454.968 | 99 |
|   | 429 | Ostali nespomenuti materijalni rashodi | 133.600 | 154.876 | 116 |
| **43** |  | **Amortizacija** | **12.583.250** | **12.717.335** | **101** |
|   | 431 | Amortizacija | 11.704.816 | 12.717.335 | 109 |
| **44** |  | **Financijski rashodi** | **950.000** | **478.050** | **50** |
|   | 443 | Ostali financijski rashodi | 950.000 | 478.050 | 50 |
| **45** |  | **Donacije** | **31.800** | **54.748** | **172** |
|   | 451 | Tekuće donacije | 31.800 | 54.748 | 172 |
| **46** |  | **Ostali rashodi** | **2.179.300** | **1.560.403** | **72** |
|   | 461 | Kazne, penali i naknade štete | 428.800 | 326.341 | 76 |
|   | 462 | Ostali nespomenuti rashodi |  1.750.500 | 1.234.062 | 70 |
|   |   |   |   |   |   |
|  |  | **VIŠAK PRIHODA** | **11.974.010** | **15.629.988** | **130** |

|  |  |
| --- | --- |
|  |  Pregled konta prihoda |
|  |  |  |  |  |
| Skupina | Vrsta konta prihoda | Plan 2018. | Realizacija 2018. | % R/P |
| 31 | Prihodi od prodaje roba i usluga | 77.958.640 | 78.389.269 | 101 |
| 32 | Prihodi od članarina i članskih doprinosa | 59.899.300 | 61.020.942 | 102 |
| 33 | Prihodi po posebnim propisima | 79.149.515 | 77.513.907 | 98 |
| 34 | Prihodi od imovine | 1.161.000 | 1.206.090 | 104 |
| 35 | Prihodi od donacija | 10.019.140 | 10.029.595 | 100 |
| 36 | Ostali prihodi | 460.225 | 1.097.724 | 238 |
|   | Ukupno (razred 3) - prihodi | 228.647.820 | 229.257.527 | 100 |

**Obrazloženje nekih pozicija prihoda i troškova:**

Ukupno ostvareni prihodi u 2018. godini veći su od planiranih za iznos od 609.707 kuna.

Povećanje prihoda, u odnosu na planirano, bilježi se na ovim stavkama:

* prihodi od prodaje roba i usluga za 430.629 kuna
* prihodi od provizije Student servisa za 1.121.642 kune
* prihodi od imovine za 45.090 kuna
* ostali prihodi (prihodi od naknada šteta koju prouzroče studenti, prihodi iz prethodnih godina, otpis kamata zbog zastare (Končar, Gala, Dukat, Medical), ostali izvanredni prihodi (viškovi)… za 637.499 kune

Smanjenje prihoda se odnosi na prihode po posebnim propisima u iznosu od 1.635.608 kuna u odnosu na planirano. To su prihodi po posebnim propisima iz proračuna koji se odnose na subvenciju smještaja, prehrane i subvencije Ministarstva kulture.

Subvencija smještaja je na nivou prethodne godine i nivou planiranog, subvencija prehrane je manja zbog manjeg broja subvencioniranih obroka, Kultura je imala manje subvencioniranih programa (projekata) nego u prethodnoj godini i nego što je planirala.

Djelatnost Kulture je u 2018. ostvarila veće prihode iz ostalih izvora. Radi se o prihodima iz projekta APAP (14.000 Eura) i RE-Imagine Europe (24.000 Eura).

Ostali prihodi od donacija se odnose na prihode koji se sa odgođenih prihoda prenose na ovu skupinu prihoda u visini amortizacije koja je obračunata na imovinu koja je nabavljena iz donacija (najvećim dijelom za adaptaciju studentskih domova Stjepan Radić i Cvjetno naselje).

|  |  |
| --- | --- |
|  | Pregled konta rashoda |
|  |  |  |  |  |
| Skupina | Vrsta konta rashoda | Plan 2018. | Realizacija 2018. | % R/P |
| 41 | Rashodi za radnike | 92.762.860 | 91.394.098 | 99 |
| 42 | Materijalni rashodi | 108.166.600 | 107.422.905 | 99 |
| 43 | Rashodi za amortizaciju | 12.583.250 | 12.717.335 | 101 |
| 44 | Financijski rashodi | 950.000 | 478.050 | 50 |
| 45 | Donacije | 31.800 | 54.748 | 172 |
| 46 | Ostali rashodi | 2.179.300 | 1.560.403 | 72 |
|   | Ukupno (razred 4) - rashodi | 216.673.810 | 213.627.539 | 99 |

Ukupni rashodi su za oko 3 milijuna kuna manji od planiranih.

Ukupni rashodi za radnike (41) manji su od planiranih za 1.368.762 kuna, unatoč tome što je u 2018. godini radnicima isplaćeno za jubilarne nagrade (1.102.900 kn), za otpremnine (288.000 kn), naknade za neprekidno bolovanje, bolest i invalidnost (298.000 kn), za naknadu za božićnicu, uskrsnicu i regres (1.053.715 kn).

U 2018. godini je isplaćeno zaposlenicima po 700 kuna za regres za godišnji odmor, za uskrsnicu po 400 kuna, božićnicu od 700 kuna i dar djeci po 500 kuna.

Materijalni rashodi su manji za 1 % ili za oko 743 tisuće kuna. Najveće smanjenje je ostvareno na stavkama troška materijala i sirovina (živežnih namirnica), usluga tekućeg održavanja i usluga telefona.

Financijski rashodi (44) su rashodi za bankarske usluge (341.000 kn), zatezne kamate (66.000 kn), administrativne takse (42.000 kn) i značajno su manji u odnosu na plan za 2018 i ostvarenje 2017.godinu.

Donacije (45) su veće za 22.948 kuna nego je planirano. Odnose se na donacije dane studentskim organizacijama i udrugama temeljem ugovora.

Ostali rashodi (46) su manji za 619 tisuća kuna nego je planirano. Najveće smanjenje se odnosi na otpisana potraživanja.

**Višak prihoda**

Ostvaren je višak prihoda u 2018. godini u iznosu od 15.629.988 kn, što je za 41, % više nego što je planirano.

Višak prihoda raspoloživ u sljedećem razdoblju iznosi 48.566.995 kuna.

Zagreb, 28.3.2019. Za Studentski centar u Zagrebu

 Mr.sc. Mirko Bošnjak, sanacijski upravitelj